সেতু পরীক্ষা ও রক্ষণাবেক্ষণের কাজের জন্য আনা যন্ত্রপাতি রাখতে বাগুইআটিতে গোডাউন করেছিল পূর্ত দফতর। অর্থমন্ত্রীর কাছে দরবার করে টাকা বরাদ্দ করানো হত যন্ত্রের মতো। আর কাগজপত্র? প্রাক্তন মন্ত্রীর বক্তব্য, ‘‘আমাদের আগেও তো সরকার ছিল। তারা বা আমরা সকলেই নথিপত্রের ফাইল মহাকরণে রেখেছি। আমাদের সময়ে অন্তত কোনও সংস্কারের কাজ করতে গিয়ে কাগজ খুঁজে না পাওয়ার ঘটনা মনে নেই। পুরনো নথি এবং সেতু বা পুরনো কাঠামোর কাজ হলে তার কাগজ রাখার জন্য আর্কাইভ পর্যন্ত করেছিলাম।’’ ঢাকুরিয়ার প্রাক্তন বিধায়কের সংশয়, ‘‘মহাকরণ তো আর নেই। সব তুলে নবান্নে নিয়ে যেতে গিয়ে কোথায় কী হয়েছে, কে বলতে পারে!’’